
4980  Златоград,   Смолянска област, ул. ”Стефан Стамболов” № 1

тел/факс: (03071) 2589; 2048; www.zlatograd.bg    E-mail:  obs_zlatograd@abv.bg

                        
 Препис – решение:

Прието на редовно  заседание на ОбС – Златоград, проведено на  12.02.2015 г., Протокол № 67

ПО ТОЧКА: 17.
ОТНОСНО: Докладна записка от Кмета на община Златоград с изх. № 61-00-32/29.01.2015 г., по вх. № ОС – 70/29.01.2015 г., относно: Процедура по чл. 15 от ЗУТ за ПИ 31111.33.429 по КК на гр. Златоград, кв. 34 по ПУП на гр. Златоград, по молба на Калинка Н. Манева и Огнян Сл. Вунцов (ПК 1-2)
ОбС прие 
РЕШЕНИЕ № Е 948    
На основание чл.15, ал.3 и ал.5 от Закона за устройство на територията, чл.39, ал.2 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград

РЕШИ:

1. Дава съгласие за промяна на УПИ VII, кв.34 по ПУП на гр. Златоград, чрез включване на общински терен, с площ 66 м2, имащ утежнени условия - наличие на подземен канализационен колектор, представляващ част от поземлен имот с идентификатор 31111.33.492 по Кадастрална карта на гр. Златоград, съгласно изготвено предложение за промяна на ПУП за УПИ VII, кв.34 по ПУП на гр. Златоград, със задължение да се осигури свободен достъп за обслужване на изградения колектор, разположен на югозапад от подпорната стена.

2. Общински съвет гр. Златоград упълномощава Кмета на Община Златоград  да сключи предварителен договор за продажба на общински имот, описан в т.1 с Калинка Наскова Манева на продажна цена в размер на  3300 лв. без ДДС,  в съответствие с изготвеното предложение за изменение на действащия подробен устройствен план.

3. Общински съвет гр. Златоград упълномощава Кмета на Община Златоград да сключи окончателен договор за продажба на общински имот, описан в т.1, в срок до два месеца, с Калинка Наскова Манева на продажна цена в размер на  3300 лв. без ДДС, след влизането в сила на изменението  на подробния устройствен план.

4. В случай, че изменението на ПУП не влезе в сила шест месеца след сключването на предварителния договор, да се извърши повторна оценка на частта на имота - общинска собственост за създаване на УПИ, която да се внесе за одобрение от Общински съвет.

адв. Григор Джангалов

Председател на Общински съвет 
на Община Златоград 

